Morokweng
Morokweng on linn Lõuna-Aafrika Vabariigis Loodeprovintsis Dr Ruth Segomotsi Mompati ringkonnas Kagisano-Molopo vallas. Lõuna-Aafrika Vabariigi 2011. aasta rahvaloenduse andmetel oli Morokwengi elanikest mustanahalisi aafriklasi 97,36%, värvilisi 1,84%, India või Aasia päritolu inimesi 0,26%, valgeid 0,04% ja teisi 0,50%. Tsvana keelt pidas emakeeleks 93,39% inimesi, afrikaani keelt 2,29% ja inglise keelt 1,56%. 1994. aastal avastati Morokwengi lähedal Kalahari kõrbes liiva alla mattunud Morokwengi kraater.